زاهده خاتون

زاهده خاتون (؟-؟) — ائلدنیزلر سولاله‌سی‌نین ایکینجی آتابگی محمد جهان پهلوانین آروادلاریندان بیری.  

 یاشاییشی 
  اوندان جلالیه آدلی قیزی اولموشدور. اری‌نین اؤلوموندن (1186) سونرا ناخچیواندا یاشامیش، ائلدنیزلرین خزینه‌سی یئرلشن الینجه قالاسی‌نین صاحیبی اولموشدور. ایلک آتابیگ شمس‌الدین ائلدنیزین دؤوروندن آتابیگ‌لره تابع تورپاق‌لاردان گلن بوتون گلیرلر بو خزینه‌ده ساخلانیلیردی. جهان پهلوانین تورک قیزی قتیبه خاتوندان اولان اوغلو ابو بکر عمیسی قیزیل آرسلانی اؤلدورولن کیمی (1191) ناخچیوانا گله‌رک، الینجه قالاسینی و اوراداکی خزینه‌نی اله کئچیریر.منبع‌لرده کی  معلوماتین تحلیلی زاهده خاتونون بوندان سونرا، گؤرونور، جهان پهلوانین هله 1175 ایل ده آغ‌سونقوری‌لردن گئری آلدیغی تبریزه کؤچدوگونو و بو شهرین حاکیمی اولدوغونو تصدیق ائدیر. تاریخچی ال-حسین‌ین معلوماتینا گؤره، آتابیگ ابو بکر اؤلدوکدن (1210) سونرا ناخچیوانا، اوراداندا جولفایا، مرنده وب. آذربایجان شهرلرینه هوجوم ائدن گورجولر زاهده خاتونون حاکیملیک ائتدیگی تبریزی ده موحاصیره یه آلیرلار. شهر رئیس‌لری ایله مصلحتله‌شن زاهده خاتون تبریزی غارتدن و داغینتیدان خیلاص ائتمک اوچون گورجولره او قدر مال، پول، قیزیل باج وئریر کی،  " بؤیوکدن کیچیگه کیمی بوتون گورجولر دؤولتلنیرلر " . سون آتابیک اؤزبک دؤورونده ناخچیوان زاهده خاتونون قیزی، اؤزبگین آتا بیر باجیسی جلالیه‌نین مولکو اولموشدور. 

 قایناق 

 Bünyadov Z. M., Azərbaycan Atabəyləri dövləti [1136-1225], B., 1985;
 An – Nasavi Şixabaddin, Jizne opisanie sultana Djalal ad-Dina Mankburnı, B. 1973;
 A l – X u s e y n i S a d r a d d i n A l i, Ax bar ad-da u lat as-Sel d cu kiyə, M.,1980.